ZAVOD ZA HITNU MEDICINU SPLITSKO-DALMATINSKE ŽUPANIJE


Klasa: 003-06/26-01/04
Urbroj: 2181-148-01-06-26-03
Split, 16. lipnja 2026.g.

OBRAZLOŽENJE REBALANSA FINANCIJSKOG PLANA ZAVODA ZA HITNU MEDICINU SPLITSKO-DALMATINSKE ŽUPANIJE ZA 2026.G.

BROJ 1

I OPĆI DIO

Zavod za hitnu medicinu Splitsko-dalmatinske županije (Zavod) je zdravstvena ustanova koja obavlja djelatnost hitne medicine i sanitetskog prijevoza. Djelatnost hitne medicine Zavod obavlja provođenjem mjera hitnog zbrinjavanja na mjestu ozljeđivanja odnosno obolijevanja, hitnog prijevoza oboljelih i ozlijeđenih osoba u odgovarajuću zdravstvenu ustanovu te zdravstveno zbrinjavanje za vrijeme prijevoza. Djelatnost sanitetskog prijevoza podrazumijeva prijevoz u ili iz zdravstvene ustanove u svrhu pružanja zdravstvenih usluga vozilom posebno opremljenim medicinskom i ostalom opremom za siguran prijevoz pacijenata.

Zavod djelatnost hitne medicine i sanitetskog prijevoza obavlja na 21 punktu na području Splitsko-dalmatinske županije i to u 16 ispostava (Split, Gornji Humac na Braču, Hvar, Imotski, Jelsa na Hvaru, Kaštel Stari, Makarska, Drvenik/Podaca, Omiš, Sinj, Solin, Supetar, Šestanovac, Trilj, Trogir i Vrgorac), 5 punktova pripravnosti (Muć, Šolta, Vis, Vrlika, Supetar), 1 pripravnost hitnog medicinskog prijevoza i 1 punkt hitnog zračnog medicinskog prijevoza (Brač). U Zavodu je zaposleno 611 zaposlenika od čega je 568 medicinsko osoblje.

Početni financijski plan za 2026.g. izrađen je u listopadu 2025.g. sukladno uputama Županije Splitsko-dalmatinske (Županija), važećim propisima te vlastitim procjenama prihoda i rashoda temeljenih na izvršenju 2025.g. i potreba Zavoda.
Nakon usvajanja financijskih izvješća za 2025.g., zbog uključivanja rezultata iz prethodne godine u financijski plan za 2026.g. te  zbog donošenja novih propisa o plaćama i ostalim materijalnim pravima zaposlenika (Odluka Vlade Republike Hrvatske o visini osnovice za obračun plaće zaposlenicima u javnim službama u 2026.g. (NN 11/2026) osnovica plaće se povećava za 1% od plaće za travanj 2026.g., za 1% od plaće za kolovoz 2026.g. i za još 1 % od prosinca 2026.g. i novim saznanjima u svezi realizacije EU projekta „Ulaganje u kapacitete pružanja PZZ-a i SKZZ-a“ i projekta „Specijalističko usavršavanje medicinskih sestara i tehničara u djelatnosti hitne medicine“, potrebno je napraviti izmjenu financijskog plana za 2026.g. (Rebalans broj I).
Ovim izmjenama planira se ukupno povećanje financijskog plana za 9,1 % odnosno za 3.231.637,61 € tako da se ukupni prihodi planiraju u iznosu od 35.512.632,43 € dok se ukupni rashodi planiraju u iznosu od 38.778.637,61 €. Razlikom tekućih prihoda u odnosu na rashode planira se trošenje prenesenog viška iz prethodne godine u ukupnom iznosu od 3.266.005,18 €.

PRIHODI

Ukupni prihodi Zavoda za hitnu medicinu Splitsko-dalmatinske županije ovim izmjenama planiraju se u iznosu od 35.512.632,43 € što je 34.367,57 € ili 0,1 % manje u odnosu na početni plan za 2026.g.

Prihodi poslovanja

Pomoći iz inozemstva i od subjekata unutar općeg proračuna (skupina 63 / izvor Pomoći) – u početnom planu za 2026.g. odnose se na prihod od jedinica lokalne samouprave za financiranje dodatnih timova hitne medicine,  prihod iz Nacionalnog plana oporavka i otpornosti za financiranje dvije specijalizacije doktora medicine i dvadeset dvije specijalizacije medicinskih tehničara iz hitne medicine, zatim na prihod iz Europskog fonda za regionalni razvoj za kapitalni projekt Ulaganje u kapacitete za pružanje PZZ-a i SKZZ-a, te prihod od refundacija isplata pravomoćnih sudskih presuda za prekovremeni rad i osnovicu. Ova vrsta prihoda planira se manja za 1.014.867,57 € odnosno manja za 66,5 % u odnosu na početni plan za 2026.g. jer će se prema novima saznanjima prihod iz Europskog fonda za projekt „Ulaganje u kapacitete za pružanje PZZ-a i SKZZ-a“ evidentirati kod Županije koja je nositelj projekta, a ne kod Zavoda i jer je EU projekt „Specijalističko usavršavanje medicinskih sestara i tehničara u djelatnosti hitne medicine“ završio do kraja 2025.g. kada su svi specijalizanti medicinske sestre i tehničari uspješno položili specijalistički ispit.
Prihodi od imovine (skupina 64 / izvor Vlastiti prihodi) – prihodi od pozitivnih tečajnih razlika i od kamata planiraju se u visini od 500,00 € jer u 2026.g. Zavod ipak još neće ući u riznicu (poslovati preko jedinstvenog računa Županije).

Prihodi od upravnih i administrativnih pristojbi, pristojbi po posebnim propisima i naknadama (skupina 65) – odnosi se na prihod od refundacija šteta na vozilima od osiguravajuće kuće. Ova vrsta prihoda planira se u istom iznosu u visini 60.000,00 €.

Prihodi od prodaje proizvoda i robe te pruženih usluga i prihodi od donacija (skupina 66 / izvor Vlastiti prihodi) – odnosi se na prihod od  pruženih zdravstvenih usluga osobama bez osiguranja (uglavnom strani državljani koji dolaze iz država koje nisu članice Europske unije), prihod od usluga dežurstva timova hitne medicine na raznim događajima (sportskim, komercijalnim i dr.), prihoda za pružene usluge pripravnosti doktora medicine, prihoda od edukacija iz hitne medicine i prihod od donacija. Ova vrsta prihoda planira se veća za 68.000,00 € jer se očekuje veći prihod od pruženih usluga osobama bez osiguranja i od donacije uređaja za masažu srca od hotelske kuće Svpetrvs.
Prihodi iz nadležnog proračuna i od HZZO-a temeljem ugovornih obveza (skupina 67) – odnosi se na prihod iz matičnih sredstava Proračuna SDŽ i iz decentraliziranih sredstava za financiranje rashoda poslovanja i rashoda za nabavu nefinancijske imovine te prihod od HZZO-a za financiranje rashoda poslovanja. Ova vrsta prihoda ukupno je veća za 912.000,00 € odnosno za 2,7 % u odnosu na početni plan za 2026.g.

Prihodi iz matičnih sredstava Proračuna SDŽ i decentraliziranih sredstava ostaju u istom iznosu. 
Prihod od HZZO-a (izvor Prihod za posebne namjene) odnosi se na prihod od glavarine za financiranje ugovorenih timova hitne medicine i sanitetskog prijevoza, prihod od pruženih zdravstvenih usluga temeljem EU kartica, refundacija utrošenih lijekova te od naknade za prijeđene kilometre sanitetskih vozila.

Prihod od HZZO-a za ugovorene timove hitne medicine i sanitetskog prijevoza planiran je na temelju Odluke o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja  (NN 116/2025) i očekivanog povećanja zbog porasta osnovice za obračun plaće zaposlenika. Ova vrsta prihoda planira se veća za 912.000,00 € odnosno za 3 % čime se planira pokriti povećanje rashoda za zaposlene. 

Kazne, upravne mjere i ostali prihodi (skupina 68 / izvor Vlastiti prihodi) – planiraju se u istom iznosu u visini 3.000,00 €.
Prihodi od prodaje nefinancijske imovine

Prihod od prodaje proizvedene dugotrajne imovine (skupina 72 / izvor Prihodi od prodaje ili zamjene nefinancijske imovine i naknade s naslova osiguranja) – odnosi se na prihod od prodaje rashodovanih sanitetskih vozila. Ova vrsta prihoda planira se u istom iznosu u visini 12.637,00 €.

RASHODI

Ukupno planirani rashodi iznose 38.778.637,61 €, što je 3.231.637,61 € ili 9,1 % više od početnog plana za 2026.g.

Rashodi poslovanja

Rashodi za zaposlene (skupina 31) - planiraju se u iznosu od 28.994.000,00 € što je 976.000,00 € ili 3,5 % više u odnosu na početni plan za 2026.g. Povećanje rashoda za zaposlene u ovom rebalansu posljedica je povećanja osnovice za obračun plaća za 1 % od travnja 2026.g., za 1 % od kolovoza 2026.g. i za 1 % od prosinca 2026.g.,  te povećanja drugih materijalnih prava zaposlenika (terenski dodatak i naknada za rođenje djeteta).
Materijalni rashodi (skupina 32) - planiraju se u iznosu od 5.445.637,61 € što je 591.637,61 € ili 12,2 % više u odnosu na početni plan. Povećanje materijalnih rashoda posljedica je uključivanja viškova iz prethodne godine kojim će se financirati rashodi za nabavu službene radne odjeće i obuće i rashodi za usklađenje objekata ispostava Zavoda s normativima i standardima za obavljanje djelatnosti hitne medicine i sanitetskog prijevoza.
Financijski rashodi (skupina 34) – planiraju se u istom iznosu u visini od 25.000,00 €.

Ostali rashodi (skupina 38) – ovo je nova vrsta rashoda koja se planira u visini od 4.000,00 € za isplatu naknade štete prema pravomoćnoj sudskoj presudi.

Rashodi za nabavu nefinancijske imovine 

Rashodi za nabavu neproizvedene imovine (skupina 41) – planiraju se u iznosu od 429.000,00 € što je 325.000,00 € ili 312,5 % više u odnosu na početni plan jer će biti veći rashodi adaptacija ispostava Zavoda koji će se financirati iz viška iz prethodne godine.
Rashodi za nabavu proizvedene dugotrajne imovine (skupina 42) – planiraju se u iznosu od 3.881.000,00 € što je 1.335.000,00 € ili 52,4 % više u odnosu na početni plan jer se u financijski plan uključuje višak iz prethodne godine kojim će se financirati nabava informatičke, komunikacijske i medicinske opreme te nabava sanitetskih vozila.

Rashodi prema funkcijskoj klasifikaciji planiraju se u cijelosti u okviru funkcije Zdravstvo (07), Službe za vanjske pacijente (072), Opće medicinske usluge (0721).

Obrazloženje prenesenog viška i manjka

U 2026.g. preneseni višak prihoda poslovanja na računu 92211:

* iz izvora prihodi za posebne namjene (izvor 4.8.) u iznosu od 2.963.785,15 € utrošit će se za materijalne rashode (skupina 32) u iznosu od 540.637,61 € i za nabavu proizvedene dugotrajne imovine (skupina 42) u iznosu od 2.423.147,54 €, 

* iz izvora vlastiti prihodi (izvor 3.2.) u iznosu od 461.852,46 € utrošit će se za rashode za nabavu neproizvedene dugotrajne imovine (skupina 41) u iznosu od 325.000,00 €, za materijalne rashode (skupina 32) u iznosu od 65.000,00 € i za nabavu proizvedene dugotrajne imovine (skupina 42) u iznosu od 71.852,46 €.

U 2026.g. preneseni manjak prihoda poslovanja na računu 92221:

* iz izvora prihodi od pomoći EU (izvor 5.5.) u iznosu od 159.632,43 € pokrit će se više ostvarenim prihodom u 2026.g. iz izvora pomoći EU (Nacionalni plan oporavka i otpornosti) nakon što budu izvršene refundacije sredstava utrošenih za specijalističko usavršavanje iz hitne medicine.

POSEBNI DIO
	PROGRAM:
	3020
	Zdravstvo

	
	

	Cilj:
	Kvalitetno obavljanje djelatnosti hitne medicine i sanitetskog prijevoza sukladno propisima i osiguranje dostupnosti svim korisnicima na području Splitsko-dalmatinske županije.

Cilj programa je povećanje dostupnosti hitne medicine  i skraćivanje vremena intervencije timova hitne medicine, brži transport i održavanje života bolesnih i ozlijeđenih osoba do zdravstvene ustanove gdje će se poduzeti mjere definitivnog liječenja, prijevoz svih nepokretnih ili teško pokretnih osoba sanitetskim vozilima na liječenje.

	Izvršenje 2025.
	Tekući plan 2026.
	Iznos promjene
	I. Rebalans 2026.

	31.383.735,41 €
	35.547.000,00 €
	3.231.637,61 €
	38.778.637,61 €


	Pokazatelj učinka
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.

	Kontinuitet u održavanju kratkog vremena odaziva od zaprimanja poziva do dolaska na intervenciju


	Brzim dolaskom na mjesto intervencije veće su mogućnosti spašavanja života i očuvanja zdravlja osoba
	minuta
	13
	Zavod
	13

	Povećan postotak  povrata spontanog krvotoka (ROSC) do OHBP-a prema UTSTEIN obrascu
	Povratak krvotoka (cirkulacije) spašava ljudski život
	%
	19

	Zavod
	19,5



	Aktivnost/ Projekt:
	A003020A302001
	Rashodi djelatnosti

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Mreža hitne medicine i sanitetskog prijevoza, Pravilnik o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza, Zakon o proračunu, Pravilnik o proračunskom računovodstvu i računskom planu, Kolektivni ugovor za djelatnost zdravstva i zdravstvenog osiguranja, Ugovor s HZZO-om, Sporazumi o sufinanciranju s jedinicama lokalne samouprave, Odluka o isplati razlike iznosa uvećanja plaće za prekovremeni rad radnicima u djelatnosti zdravstva i zdravstvenog osiguranja (Vlada RH), Upute za izradu Proračuna Splitsko-dalmatinske županije za razdoblje 2026.g.-2028.g.



	Opis aktivnosti / projekta 
	Svrha ove aktivnosti je uredno poslovanje i odvijanje svih radnih procesa u Zavodu u cilju osiguranja uvjeta za pružanje kvalitetne hitne medicine i sanitetskog prijevoza sukladno zakonskim propisima.

Temelj za realizaciju ove aktivnosti je ugovor zaključen s Hrvatskim zavodom za zdravstveno osiguranje. Prihodima od HZZO-a predviđeno je financiranje 120 ugovorenih timova hitne medicine (85 timova T-1 i 35 timova T-2), 6 timova pripravnosti, 25 radnika u medicinskoj prijavno-dojavnoj jedinici, 5 timova hitnog zračnog medicinskog prijevoza, 39 timova sanitetskog prijevoza i 6 radnika u prijavno-dojavnoj jedinici sanitetskog prijevoza. Također, prihod od HZZO-a se ostvaruje za pružene usluge neosiguranim osobama (strancima na temelju europske kartice) i naknade za prijeđene kilometre.

Iz županijskih sredstava financiraju se plaće medicinskih sestara u ambulanti i na Ultra Europa festivalu i zakup prostora u Splitu.

U okviru ove aktivnosti, kao pomoć iz državnog proračuna, osiguravaju se sredstva za isplatu razlike iznosa uvećanja plaće za prekovremeni rad (dodatci za posebne uvjete rada i za iznimnu odgovornost za život i zdravlje ljudi) sukladno odluci Vlade RH (NN 101/2021) i sredstva za pružanje zdravstvene usluge azilantima.
Ova aktivnost obuhvaća 81,5 % ukupnog plana 2026.g. i sastoji se od rashoda za zaposlene, materijalnih i financijskih rashoda poslovanja koji se financiraju iz matičnih sredstava Županije u iznosu od 500.000,00 €, iz vlastitih prihoda Zavoda u iznosu od 302.000,00 €, iz prihoda za posebne namjene proračunskog korisnika (HZZO) u iznosu od 30.739.000,00 € i iz pomoći proračunskim korisnicima iz državnog proračuna koji im nije nadležan (refundacija isplaćenih presuda za dodatke na prekovremeni rad i financiranje zdravstvenih usluga pruženih azilantima) u iznosu od 54.019,00 €.

	Obrazloženje izračuna financijskih sredstava
	Aktivnost Rashodi djelatnosti ukupno je veća za 986.000,00 € odnosno veća je za 3,2 % u odnosu na početni plan za 2026.g. Povećanje ove aktivnosti prvenstveno je posljedica povećanja osnovice za obračun plaće sukladno Odluci Vlade Republike Hrvatske o visini osnovice za obračun plaće zaposlenicima u javnim službama u 2026.g. (NN 11/2026).
Prihodi iz izvora Opći prihodi i primici (matična Županijska sredstva) planiraju se u istom iznosu jedino će se izvršiti promjena po vrstama rashoda odnosno povećati će se rashodi za zaposlene zbog povećanja osnovice za obračun plaće.
Vlastiti prihodi u ovoj aktivnosti se povećavaju za 49.000,00 € odnosno za 19,4 % jer se planira većim prihodom pokriće rashoda za zaposlene koji će porasti zbog povećanja osnovice za obračun plaće, te se ujedno planira povećanje materijalnih rashoda i ostalih rashoda (naknade štete).
Prihodi za posebne namjene proračunskog korisnika odnose se na prihod od HZZO-a. Ova vrsta prihoda veća je za 912.000,00 € u odnosu na početni plan za 2026.g. odnosno za 3,1 % jer temeljem Odluke Vlade Republike Hrvatske osnovica plaće se povećava za 1% od plaće za travanj 2026.g., za 1 % od plaće za kolovoz 2026.g. te 1% od plaće za prosinac 2026.g. 
Prihodi od pomoći planiraju se veći za 25.000,00 € u odnosu na početni plan za 2026.g. odnosno za 86,2 % jer se planira veći iznos refundacija sredstava od Ministarstva zdravstva za isplaćene presude.
Rashodi koji će se financirati u ovoj aktivnosti u 2026.g. su: rashodi za zaposlene u iznosu od 28.146.019,00 € odnosno 72,6 % ukupnog  plana za 2026.g., materijalni rashodi u iznosu od 3.420.000,00 € odnosno 8,8 % ukupnog plana, financijski rashodi u iznosu od 20.000,00 € odnosno 0,05 % ukupnog plana te ostali rashodi u iznosu od 4.000,00 € odnosno 0,01 %.



	Izvršenje 2025.

Tekući plan 2026.
Iznos promjene

I. Rebalans 2026.

26.784.172,74 €
30.609.019,00 €
986.000,00 €
31.595.019,00 €



	Pokazatelj učinka
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.

	Povećan broj pruženih zdravstvenih usluga po pacijentu 
	Povećan broj pruženih usluga po pacijentu ukazuje na veću kvalitetu zdravstvene usluge pružene pacijentu
	Broj usluga (postupaka) po pacijentu
	5,3
	Zavod
	5,4

	Povećan broj prijeđenih kilometara
	Povećan broj prijeđenih kilometara ukazuje na dostupnost zdravstvene skrbi pacijentima na području SDŽ i Republike Hrvatske
	Broj prijeđenih kilometara
	3.770.000
	Zavod
	3.780.000


	Aktivnost/ Projekt:
	A003020A302002
	Izgradnja i uređenje objekata te nabava i održavanje opreme

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Mreža hitne medicine i sanitetskog prijevoza, Pravilnik o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza, Pravilnik o organizaciji i načinu obavljanja djelatnosti hitne medicine i sanitetskog prijevoza, Upute za izradu Proračuna Splitsko-dalmatinske županije za razdoblje 2026.g.-2028.g.

	Opis aktivnosti / projekta 
	Cilj aktivnosti je redovito održavanje opreme i voznog parka, adaptacija objekata za smještaj timova hitne medicine te nabava opreme i novih vozila kako bi se osigurali preduvjeti za provođenje kvalitetne hitne medicine i sanitetskog prijevoza.

Tijekom svibnja 2024.g. stupio je na snagu novi Pravilnik o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza (NN 64/2024), sukladno kojem tijekom iduće dvije odnosno pet godina je potrebno prilagoditi prostore te nabaviti propisanu opremu. Svako vozilo, plovilo i helikopter u kojem se obavlja djelatnost izvanbolničke hitne medicine mora ispunjavati Standard medicinske opreme, medicinskih uređaja i pribora za obavljanje djelatnost te Standard vozila i vanjskog izgleda vozila.

Također, zbog djelatnosti koju Zavod obavlja nužno je redovito servisiranje i održavanje vozila  i medicinske opreme, održavanja objekata, te nabava auto guma i službene radne odjeće. Uz navedeno, za unaprjeđenje uvjeta rada i opremljenosti potrebno je nabaviti licence, računalnu opremu i namještaj, medicinsku i komunikacijsku opremu čime će se poboljšati dostupnost, jednakost i učinkovitost, odnosno efikasnost hitne medicine i sanitetskog prijevoza.

Ova aktivnost, koja obuhvaća 16,2 % ukupnog plana za 2026.g. sastoji se od materijalnih rashoda, rashoda za nabavu neproizvedene dugotrajne imovine i rashoda za nabavu proizvedene dugotrajne imovine koji se financiraju iz decentraliziranih sredstava u iznosu od 1.742.368,00 €, iz matičnih sredstava SDŽ u iznosu od 663.995,00 €, iz vlastitih prihoda Zavoda u iznosu od 202.000,00 €, iz vlastitih prihoda Zavoda – prenesena sredstva u iznosu od 461.852,46 €, iz prihoda za posebne namjene (prihod od HZZO-a) u iznosu od 120.000,00 €, iz prihoda za posebne namjene – prenesena sredstva u iznosu od 2.963.785,15 €, iz izvora ostale pomoći u iznosu od 20.500,00 €, iz izvora donacije u iznosu od 19.500,00 € i iz prihoda od prodaje nefinancijske imovine i refundacija šteta u iznosu od 72.637,00 €.

	Obrazloženje izračuna financijskih sredstava
	Aktivnost Izgradnja i uređenje objekata te nabava i održavanje opreme ukupno je veća za 3.465.637,61 € odnosno veća je za 123,7 % u odnosu na početni plan za  2026.g. jer se u financijski plan uključuje preneseni rezultat iz prethodne godine (višak iz prethodne godine) kojim će se nabaviti oprema propisana sukladno propisima o standardima i normativima za djelatnost hitne medicine i sanitetskog prijevoza.

Prihodi iz izvora Opći prihodi i primici (matična Županijska sredstva) i iz izvora Prihodi za posebne namjene-Decentralizacija ostaju nepromijenjeni.

U financijski plan se uključuju vlastiti prihodi – prenesena sredstva (višak iz prethodne godine) u iznosu od 461.852,46 €. Prenesenim sredstvima financirati će se   rashodi održavanja i adaptacije ispostava Zavoda i nabava dugotrajne imovine.

Također, u plan se uključuju i preneseni prihodi za posebne namjene u iznosu od 2.963.785,15 € od čega se planira iznos od 540.637,61 € utrošiti za nabavu službene radne odjeće i obuće, a preostalih 2.423.147,54 € za nabavu informatičke, komunikacijske i medicinske opreme te nabava sanitetskih vozila.

Ovim rebalansom uključuju se novi izvori i to: ostale pomoći (grad Kaštela za nabavu medicinskog uređaja) u iznosu od 20.500,00 € i donacija medicinskog uređaja (hotelska kuća Svpetrvs) u vrijednosti od 19.500,00 €. 

Prihodi od prodaje nefinancijske imovine ostaju nepromijenjeni.

Rashodi koji će se financirati u ovoj aktivnosti u 2026.g. su: materijalni rashodi u iznosu od 1.976.637,61 € (5,1 % ukupnog plana), zatim rashodi za nabavu neproizvedene dugotrajne imovine u iznosu od 429.000,00 € (1,1 % ukupnog plana) te rashodi za nabavu proizvedene dugotrajne imovine u iznosu od 3.861.000,00 € (10 % ukupnog  plana).


	Izvršenje 2025.

Tekući plan 2026.
Iznos promjene

I. Rebalans 2026.

3.196.308,28 €
2.801.000,00 €
3.465.637,61 €
6.266.637,61 €



	Pokazatelj učinka
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.

	Kontinuitet u održavanju  prosječne starosti voznog parka Zavoda
	Održavanjem prosječne starosti voznog parka  postiže se  brzina i efikasnost u obavljanu  djelatnosti
	Broj godina
	6

	Zavod
	6


	Povećan broj ispostava  Zavoda usklađenih s Mrežom hitne medicine i pravilnikom o standardima i normativima propisanim za obavljanje djelatnosti hitne medicine i djelatnosti sanitetskog prijevoza
	Povećan broj  ispostava usklađenih sa Mrežom hitne medicine i Pravilnikom o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza postiže se  jednakost u  kvaliteti pružene zdravstvene usluge na području cijele  županije
	Broj ispostava
	0


	Zavod


	7


	Aktivnost/ Projekt:
	A003020A302006
	Specijalističko usavršavanje

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Pravilnik o mjerilima za prijam specijalizanata, Pravilnik o specijalističkom usavršavanju doktora medicine, Pravilnik o proračunskom računovodstvu i računskom planu, Kolektivni ugovor za djelatnost zdravstva i zdravstvenog osiguranja, Nacionalni plan razvoja zdravstva 2021.-2027.

	Opis aktivnosti / projekta 
	Cilj ovog projekta je, kroz financiranje specijalističkog usavršavanja doktora medicine, osigurati jačanje ljudskih potencijala Zavoda za hitnu medicinu Splitsko-dalmatinske županije. Povećanjem broja doktora specijalista hitne medicine u Zavodu se popunjava i osnažuje mreža primarne zdravstvene zaštite, povećava otpornost zdravstvenog sustava i njegova sposobnost da odgovori na zdravstvene krize. Također se poboljšava pristup uslugama zdravstvene zaštite u depriviranim područjima i visokokvalitetnim uslugama hitne medicine svim stanovnicima i gostima Splitsko-dalmatinske županije.

Donošenjem nove Mreže hitne medicine i sanitetskog prijevoza (NN 134/2023) povećan je broj timova hitne medicine koji treba biti uspostavljen na području Splitsko-dalmatinske županije. Sukladno standardu za popunjavanje timova potrebno je imati zaposleno 100 doktora specijalista hitne medicine. Međutim, u Zavodu je trenutno zaposleno 40 doktora specijalista hitne medicine, što je svakako nedovoljno, posebice u slučaju pojave zdravstvenih kriza. 

Specijalizacija iz hitne medicine traje 63 mjeseca.

Važno je napomenuti kako u ovom trenutku nema mogućnosti prijave projekata specijalističkog usavršavanja doktora iz hitne medicine za  financiranje iz sredstava Europske unije (Nacionalnog plana oporavka i otpornosti 2021.-2026. i Europskog socijalnog fonda plus) niti je poznato kada će se takva mogućnost pojaviti. Stoga se ova aktivnost, koja obuhvaća 0,1 % ukupnog plana za 2026.g. i sastoji se od rashoda za zaposlene i materijalnih rashoda, u cijelosti financira iz matičnih sredstava SDŽ u iznosu od 45.000,00 €.

	Obrazloženje izračuna financijskih sredstava
	Aktivnost Specijalističko usavršavanje ostaje u nepromijenjenom iznosu.

U 2026.g. prihodima matičnih sredstava SDŽ  financirati će se rashodi za plaću jednog doktora medicine u iznosu od 41.000,00 € što čini 0,1 % ukupnih rashoda te drugi materijalni rashodi u iznosu od 4.000,00 € što čini 0,01 % ukupnih rashoda.

	Izvršenje 2025.

Tekući plan 2026.
Iznos promjene

I. Rebalans 2026.

0,00 €
45.000,00 €
0,00 €
45.000,00 €



	Pokazatelj učinka
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.

	Povećanje broja doktora specijalista hitne medicine 
	Specijalizacijom doktora hitne medicine izravno se doprinosi ciljevima jačanja ljudskih potencijala u primarnoj zdravstvenoj zaštiti, odnosno većem broju medicinskih stručnjaka koji će ojačati zdravstveni sustav 
	Broj specijalista hitne medicine 
	40

	Zavod


	40


	Aktivnost/ Projekt:
	A003020A302007
	Dodatni timovi u turističkoj sezoni

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Kolektivni ugovor za djelatnost zdravstva i zdravstvenog osiguranja, Ugovor s HZZO-om, Sporazumi o sufinanciranju s jedinicama lokalne samouprave, Upute za izradu Proračuna Splitsko-dalmatinske županije za razdoblje 2026.g.-2028.g.

	Opis aktivnosti / projekta 
	Za vrijeme turističke sezone na području Splitsko-dalmatinske županije boravi veliki broj domaćih i stranih turista te se zbog znatno povećanog broja korisnika zdravstvene zaštite angažiraju dodatni timovi hitne medicine čime se ostvaruje veća dostupnost i efikasnost hitne medicine.

Svake godine u turističkim mjestima uvode se dodatni timovi te se svim korisnicima pruža kvalitetna i promptna zdravstvena usluga. Na taj način se čuva zdravlje i spašavaju životi osoba te se ujedno doprinosi stvaranju predodžbe o našoj županiji kao turistički poželjnom odredištu.

Ova aktivnost, koja obuhvaća 1,9 % ukupnog plana u 2026.g., sastoji se od rashoda za zaposlene i materijalnih rashoda koji se financiraju iz matičnih sredstava SDŽ u iznosu od 116.000,00 € (za sufinanciranje dodatnih timova hitne medicine na području županije), iz prihoda za posebne namjene (prihod od HZZO-a) u iznosu od 424.000,00 € (za sufinanciranje dodatnih timova i to tim T1 na autocesti u Dugopolju i u Splitu, tim T2 u  Baškoj Vodi, doktor medicine u IHM Podaca), iz pomoći od Ministarstva turizma (za sufinanciranje dodatnih timova HM za vrijeme turističke sezone) u iznosu od 57.026,00 € i iz ostalih pomoći od jedinica lokalne samouprave (gradovi Trogir, Makarska i Split, općine Seget, Okrug, Baška Voda, Brela, Gradac, Podgora i Tučepi za sufinanciranje dodatnih timova za vrijeme turističke sezone) u iznosu od 143.955,00 €.



	Obrazloženje izračuna financijskih sredstava
	Aktivnost Dodatni timovi HMP u turističkoj sezoni ostaje u nepromijenjenom iznosu. Jedina izmjena u ovoj aktivnosti odnosi se na detaljniju razradu izvora pomoći koji se dijeli na pomoći iz državnog proračuna (Ministarstvo turizma) i ostale pomoći (jedinice lokalne samouprave).

U 2026.g. u ovoj aktivnosti financirati će se rashodi za zaposlene u iznosu od 720.981,00 € odnosno 1,9 % ukupnog plana, te materijalni rashodi u iznosu od 20.000,00 € odnosno  0,1 % ukupnog plana.

	Izvršenje 2025.

Tekući plan 2026.
Iznos promjene

I. Rebalans 2026.

553.802,00 €
740.981,00 €
0
740.981,00 €



	Pokazatelj učinka
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.

	Povećanje broja postupaka za vrijeme turističke sezone u odnosu na cijelu godinu
	Povećanjem broja postupaka za vrijeme turističke sezone svim osobama na području Županije omogućava se efikasna usluga hitne medicine
	%
	53,5

	Zavod


	54,0


	Aktivnost/ Projekt:
	A003020A302008
	Dodatni timovi HMP prilikom zaštite od požara


	Zakonska i druga pravna osnova:
	Program aktivnosti u provedbi posebnih mjera zaštite od požara od interesa za Republiku Hrvatsku

	Opis aktivnosti / projekta 
	Sukladno Programu aktivnosti u provedbi posebnih mjera zaštite od požara od interesa za Republiku Hrvatsku kojeg je donijela Vlada RH, u slučaju požara mobiliziraju se dodatni timovi koji će biti angažirani na požarištu.

Ova aktivnost, koja obuhvaća 0,04% ukupnog plana u 2026.g., odnosi se na rashode za zaposlene i materijalne rashode koji se financiraju iz matičnih sredstava SDŽ u iznosu od 16.000,00 €.


	Obrazloženje izračuna financijskih sredstava
	Aktivnost Dodatni timovi HMP prilikom zaštite od požara ostaje u nepromijenjenom iznosu.

U sklopu ove aktivnosti obuhvaćeni su rashodi za zaposlene (15.000,00 €) i materijalni rashodi (1.000,00 €) koji se financiraju iz matičnih sredstava SDŽ.

	Izvršenje 2025.

Tekući plan 2026.
Iznos promjene

I. Rebalans 2026.

881,00 €
16.000,00 €
0,00 €
16.000,00 €



	Pokazatelj učinka
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.

	Pokrivenost požarišta dodatnim timovima hitne medicine na zahtjev zapovjednika požarišta 
	Prisustvom  timova hitne medicine za vrijeme požara omogućava se brže pružanje hitne medicine pomoći i zbrinjavanje ugroženih osoba
	%
	0
	Zavod
	100


	Aktivnost/ Projekt:
	A003020K302001
	Defibrilatori na javnim mjestima

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Upute za izradu Proračuna Splitsko-dalmatinske županije za razdoblje 2026.g.-2028.g.



	Opis aktivnosti / projekta 
	U prethodnim godinama su nabavljeni i postavljeni defibrilatori na javnim mjestima kojima se omogućava spašavanje životno ugroženih osoba već na javnom mjestu.

Nabavom novih automatskih defibrilatora i redovitim održavanjem uređaja postići će se bolja pokrivenosti, a time i mogućnost što bržeg defibriliranja ventrikulskih fibrilacija u što kraćem vremenskom roku te će se na taj način povećati stopa oživljavanja. 

Izvor financiranja ove aktivnosti, koja obuhvaća 0,1 % ukupnog plana za 2026.god., je prihod za posebne namjene osiguran preko SDŽ u iznosu od 40.000,00 €.


	Obrazloženje izračuna financijskih sredstava
	Aktivnost Defibrilatori na javnim mjestima ostaje u nepromijenjenom iznosu.

U 2026.g. u sklopu ove Aktivnosti obuhvaćeni su materijalni rashodi (popravak i servis defibrilatora) u iznosu od 20.000,00 € te rashodi nabave novih uređaja u iznosu od 20.000,00 €.

	Izvršenje 2025.

Tekući plan 2026.
Iznos promjene

I. Rebalans 2026.

40.000,00 €

40.000,00 €

- €

40.000,00 €




	Pokazatelj učinka
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.

	Povećanje  dostupnosti medicinske opreme u kritičnim životnim situacijama
	Povećanjem broja automatskih vanjskih defibrilatora i kontinuiranim održavanjem veće su mogućnosti spašavanja života osoba na javnim mjestima
	Broj ispravnih automatskih defibrilatora 
	46
	Zavod
	52


	Aktivnost/ Projekt:
	A003020T302012
	NPOO 2021.-2026. - Specijalističko usavršavanje medicinskih sestara i tehničara u djelatnosti hitne medicine

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju,  Pravilnik o specijalističkom usavršavanju prvostupnika sestrinstva u djelatnosti hitne medicine, Pravilnik o izmjenama pravilnika o specijalističkom usavršavanju prvostupnika sestrinstva u djelatnosti hitne medicine, Pravilnik o proračunskom računovodstvu i računskom planu, Kolektivni ugovor za djelatnost zdravstva i zdravstvenog osiguranja, Nacionalni plan razvoja zdravstva 2021.-2027., Odluka o financiranju projekta specijalističkog usavršavanja za djelatnosti prihvatljive za financiranje iz sredstava Specijalističko usavršavanje medicinskih sestara i tehničara u djelatnosti hitne medicine u okviru Nacionalnog plana oporavka i otpornosti 2021.-2026., Odluka o specijalističkom usavršavanju medicinskih sestara i tehničara u djelatnosti hitne medicine financijskim sredstvima Mehanizma za oporavak i otpornost dodijeljenih Ministarstvu zdravstva za provedbu Nacionalnog plana oporavka i otpornosti 2021.-2026., Ugovor o dodjeli bespovratnih sredstava Specijalističko usavršavanje medicinskih sestara i tehničara u ZHMSDŽ br.1, kodni broj: NPOO.C5.1.R3-I2.01.0031, Ugovor o dodjeli bespovratnih sredstava Specijalističko usavršavanje medicinskih sestara i tehničara u ZHMSDŽ br.2, kodni broj: NPOO.C5.1.R3-I2.01.0087

	Opis aktivnosti / projekta 
	Cilj ovog projekta je, kroz financiranje specijalističkog usavršavanja medicinskih sestara i tehničara, prvostupnika sestrinstva u djelatnosti hitne medicine, osigurati znanja i vještine odnosno kompetencije za samostalan rad u hitnoj medicinskoj službi. Na taj način usluge hitne medicine postat će dostupnije svim pacijentima što povećava učinkovitost i kvalitetu postojećih timova, čime se osigurava jačanje otpornosti zdravstvenog sustava i njegove sposobnosti da odgovori na zdravstvene krize poboljšanjem pristupa uslugama zdravstvene zaštite u depriviranim područjima i visokokvalitetnim uslugama hitne medicine na području Splitsko-dalmatinske županije. 

Pravilnikom o izmjenama pravilnika o specijalističkom usavršavanju prvostupnika sestrinstva u djelatnosti hitne medicine koji je stupio na snagu u studenom 2022.god. propisano je kako najmanje jedan član tima T2, prvostupnik sestrinstva zaposlen u Zavodu, mora u roku tri godine završiti specijalističko usavršavanje u djelatnosti hitne medicine. Izmjenom Mreže hitne medicine i sanitetskog prijevoza (NN 134/2023) određeno je 35 timova T2 hitne medicine koji trebaju biti uspostavljeni na području Splitsko-dalmatinske županije, što znači da Zavod treba stručno osposobiti najmanje 35 prvostupnika sestrinstva u djelatnosti hitne medicine.  

Prijavom projekta specijalističkog usavršavanja prvostupnika sestrinstva u djelatnosti hitne medicine prihvatljivog za financiranje iz sredstava Centralno financiranje specijalizacija u okviru Nacionalnog plana oporavka i otpornosti za razdoblje 2021.-2026., Zavodu za hitnu medicinu SDŽ omogućeno je nužno financiranje 35 specijalizacija prvostupnika sestrinstva  iz djelatnosti hitne medicine. Zavod je tijekom 2023.g. uputio na specijalizaciju 13 prvostupnika sestrinstva, koji su specijalistički ispit položili u 2024.g. te postali specijalisti u djelatnosti hitne medicine, a u studenom 2024.g. upućeno je još 22 prvostupnika sestrinstva na specijalizaciju iz hitne medicine. Specijalizacija prvostupnika sestrinstva iz hitne medicine traje 12 mjeseci.
U početnom planu za 2026.g. ova aktivnost, obuhvaća je 0,06 % ukupnog plana i  sastojala se od rashoda za zaposlene i materijalnih rashoda koji su se trebali financirati u cijelosti iz Nacionalnog plana oporavka i otpornosti (izvor pomoći EU) u iznosu od 20.000,00 €.
Svih dvadeset i dvoje specijalizanata medicinskih sestara i tehničara koji su započeli specijalizaciju u studenom 2024.g. uspješno su položili specijalistički ispit do kraja 2025.g. čime je ostvarena ukupna ciljana vrijednost od 35 prvostupnika sestrinstva specijalista hitne medicine te se ova aktivnost u Rebalansu broj 1 za 2026.g. zatvara. 


	Obrazloženje izračuna financijskih sredstava
	Aktivnost Nacionalni plan oporavka i otpornosti – Specijalističko usavršavanje medicinskih sestara i tehničara u djelatnosti hitne medicine se zatvara te nisu potrebna financijska sredstva za ovu namjenu.

	Izvršenje 2025.

Tekući plan 2026.
Iznos promjene

I. Rebalans 2026.

734.457,52 €

20.000,00 €

-20.000,00 €

0,00 €




	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.

	Povećanje broja prvostupnika sestrinstva specijalista hitne medicine 
	Specijalizacijom prvostupnika sestrinstva u djelatnosti hitne medicine izravno se doprinosi većem broju medicinskih stručnjaka i boljoj pokrivenosti zdravstvenim uslugama te kvalitetnijoj usluzi hitne medicine
	Broj prvostupnika sestrinstva  specijalista  hitne medicine
	35
	Zavod
	35


	Aktivnost/ Projekt:
	A003020T302013
	Nacionalni plan oporavka i otpornosti - Centralno financiranje specijalizacija doktora medicine 

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Pravilnik o mjerilima za prijam specijalizanata, Pravilnik o specijalističkom usavršavanju doktora medicine, Pravilnik o proračunskom računovodstvu i računskom planu, Kolektivni ugovor za djelatnost zdravstva i zdravstvenog osiguranja, Nacionalni plan razvoja zdravstva 2021.-2027., Odluka o financiranju projekta specijalističkog usavršavanja za djelatnosti prihvatljive za financiranje iz sredstava Centralno financiranje specijalizacija u okviru Nacionalnog plana oporavka i otpornosti 2021.-2026., Ugovor o dodjeli bespovratnih sredstava Specijalističko usavršavanje doktora iz hitne medicine ZHMSDŽ BR.9, kodni broj: NPOO.C5.1.R3-I1.01.088



	Opis aktivnosti / projekta 
	Cilj ovog projekta je, kroz financiranje specijalističkog usavršavanja doktora medicine, osigurati jačanje otpornosti zdravstvenog sustava i njegove sposobnosti da odgovori na zdravstvene krize poboljšanjem pristupa uslugama zdravstvene zaštite u depriviranim područjima i visokokvalitetnim uslugama hitne medicine na području Splitsko-dalmatinske županije. 

Donošenjem nove Mreže hitne medicine i sanitetskog prijevoza (NN 134/2023) povećan je broj timova hitne medicine koji treba biti uspostavljen na području Splitsko-dalmatinske županije. Sukladno standardu za popunjavanje timova potrebno je imati zaposleno 100 doktora specijalista hitne medicine. Međutim, u Zavodu je zaposleno 40 doktora specijalista hitne medicine, što je svakako nedovoljno, posebice u slučaju pojave zdravstvene krize poput pandemije COVID-19. 

U svrhu pomoći zemljama članicama, na razini Europske unije je donesen izvanredni instrument financiranja Mehanizam za oporavak i otpornost koji ima za cilj, između ostalog, ojačati zdravstveni sustav u slučaju nove krize.

Prijavom projekata specijalističkog usavršavanja doktora iz hitne medicine prihvatljivih za financiranje iz sredstava Centralno financiranje specijalizacija u okviru Nacionalnog plana oporavka i otpornosti za razdoblje 2021.-2026., a koji proizlazi iz instrumenta Mehanizam za oporavak i otpornost, Zavodu za hitnu medicinu SDŽ omogućeno je financiranje dvije specijalizacije doktora iz hitne medicine, koje se financiraju 100 % sredstvima fondova EU u okviru Nacionalnog plana oporavka i otpornosti 2021.-2026.

Specijalizacija iz hitne medicine traje 63 mjeseca.

Ova aktivnost, koja obuhvaća 0,2 % ukupnog plana za 2026.g. sastoji se od rashoda za zaposlene i materijalnih rashoda koji se financiraju u cijelosti iz Nacionalnog plana oporavka i otpornosti (izvor pomoći EU) u iznosu od 75.000,00 €.

	Obrazloženje izračuna financijskih sredstava
	Aktivnost Nacionalni plan oporavka i otpornosti – Centralno financiranje specijalizacija doktora medicine ostaje u nepromijenjenom iznosu.

U 2026.g. prihodima od pomoći iz Nacionalnog plana oporavka i otpornosti  financirati će se rashodi za plaće dva doktora medicine u iznosu od 71.000,00 € što čini 0,18 % ukupnih rashoda te materijalni rashodi u iznosu od 4.000,00 € što čini 0,01 % ukupnih rashoda. 

	Izvršenje 2025.

Tekući plan 2026.
Iznos promjene

I. Rebalans 2026.

74.113,87 €
75.000,00 €
0,00 €
75.000,00 €



	Pokazatelj rezultata
	Definicija
	Jedinica
	Polazna vrijednost 2026.
	Izvor podataka
	Ciljana vrijednost 2026.

	Povećanje broja doktora specijalista hitne medicine financiranih iz Nacionalnog plana oporavka i otpornosti
	Specijalizacijom doktora hitne medicine izravno se doprinosi ciljevima Nacionalnog plana oporavka i otpornosti, odnosno većem broju medicinskih stručnjaka koji će ojačati zdravstveni sustav u vrijeme krize
	Broj specijalista hitne medicine financiranih iz Nacionalnog plana oporavka i otpornosti
	     40
	  Zavod
	     40




	Aktivnost/ Projekt:
	A003020K302004
	PKK 2021.-2027. „Ulaganje u kapacitete za pružanje PZZ-a i SKZZ-a“

	Zakonska i druga pravna osnova:
	Zakon o zdravstvenoj zaštiti, Zakon o obveznom zdravstvenom osiguranju, Mreža hitne medicine i sanitetskog prijevoza, Pravilnik o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza, Standard medicinske opreme, medicinskih uređaja i pribora za obavljanje djelatnosti izvanbolničke hitne medicine, Pravilnik o organizaciji i načinu obavljanja djelatnosti hitne medicine i sanitetskog prijevoza, Upute za izradu Proračuna Splitsko-dalmatinske županije za razdoblje 2026.g.-2028.g., Odluka o razvrstavanju jedinica lokalne i područne (regionalne) samouprave prema stupnju razvijenosti, Program Konkurentnost i kohezija 2021.-2027., Nacionalni plan razvoja zdravstva za razdoblje 2021.-2027., Akcijski plan razvoja zdravstva za razdoblje 2021.-2025., Odluka o popisu prihvatljive opreme za unaprjeđenje zdravstvene zaštite i maksimalnim iznosima koji se mogu dodijeliti po jedinici područne (regionalne) samouprave odnosno Grada Zagreba iz sredstava Europskog fonda za regionalni razvoj (EFRR-a), u okviru Programa Konkurentnost i kohezija 2021.-2027. Ministarstva zdravstva

	Opis aktivnosti / projekta 
	Cilj aktivnosti je unaprjeđenje zdravstvene djelatnosti na primarnoj razini, uključujući djelatnost hitne medicine, a vodeći računa o otocima, ruralnim, potpomognutim i brdsko-planinskim područjima, odnosno o teritorijalnom fokusu temeljenom na indeksu razvijenosti jedinica lokalne i područne (regionalne) samouprave. 

Unaprjeđenje kapaciteta, odnosno nabava nove i funkcionalne medicinske opreme je u djelatnosti hitne medicine preduvjet za provođenje kvalitetne hitne medicine i sanitetskog prijevoza, poboljšanje dostupnosti i učinkovitosti pružanja zdravstvenih usluga. Navedeno je osobito važno u područjima nižeg indeksa razvijenosti i udaljenim područjima gdje je izvanbolnička hitna medicina često ključna u pružanju primarne zdravstvene zaštite, kako lokalnom stanovništvu tako i sve većem broju gostiju naše županije.

Tijekom svibnja 2024.g. stupio je na snagu novi Pravilnik o standardima i normativima u pogledu prostora, radnika i medicinsko-tehničke opreme za obavljanje djelatnosti hitne medicine i djelatnosti sanitetskog prijevoza (NN 64/2024), sukladno kojem tijekom iduće dvije odnosno pet godina je potrebno prilagoditi prostore te nabaviti propisanu opremu. Svaka ambulanta, vozilo, plovilo i helikopter u kojem se obavlja djelatnost izvanbolničke hitne medicine mora ispunjavati Standard medicinske opreme, medicinskih uređaja i pribora za obavljanje djelatnosti hitne medicine. 

U okviru Programa Konkurentnost i kohezija 2021.-2027. propisana je medicinska oprema prema djelatnostima za financiranje iz sredstava Europskog fonda za regionalni razvoj (EFRR), a koja je sukladna gore navedenom Pravilniku, odnosno Standardu. Uzimajući u obzir popis prihvatljive opreme te vlastite potrebe, Zavodu će u sklopu ovog projekta kao partneru jedinice lokalne i područne (regionalne) samouprave, biti financirana nabava potrebnog broja medicinskih uređaja (uređaj za automatsku masažu srca i ručnih defibrilatora) sukladno Pravilniku i Standardima za obavljanje djelatnosti hitne medicine.

U početnom financijskom planu ova aktivnost, obuhvaćala je 3,4 % ukupnog plana za 2026.g., a odnosila se na rashode za nabavu proizvedene dugotrajne imovine koji se financiraju iz izvora pomoći EU u iznosu od 1.200.000,00 €.

	Obrazloženje izračuna financijskih sredstava
	Prema novim saznanjima i uputama od Upravnog odjela za zdravstvo, socijalnu skrb i demografiju SDŽ-a, Zavod za hitnu medicinu Splitsko-dalmatinske županije ne može u svojem financijskom planu imati iskazanu ovu aktivnost jer je Splitsko-dalmatinska županija  prijavitelj u projektu „Ulaganje u kapacitete za pružanje primarne i specijalističko-konzilijarne zdravstvene zaštite“, a Zavod je samo partner. Shodno tome, ova aktivnost se briše iz financijskog plana Zavoda. 

	Izvršenje 2025.

0,00 €
1.200.000,00 €
-1.200.000,00 €
0,00 €

